తెలంగాణలో మహిళా తహసీల్దార్ దారుణహత్య WATCH LIVE TV
భారత్ Vs పాక్: బ్లాక్‌బస్టర్ సండే అంటూ కామెంట్స్
చిరకాల ప్రత్యర్థికి చెమటలు పట్టే ఫామ్‌తో, భయపెట్టే బ్యాటింగ్‌తో, హడలెత్తించే బ్యాటింగ్‌తో, ఉరకలెత్తే ఉత్సాహంతో తుది పోరాటానికి భారత్ సన్నద్ధమైపోయింది.
TNN | Updated:
Jun 18, 2017, 12:34PM IST
ఛాంపియన్స్ ట్రోఫీ ఫైనల్ పోరు దాయాదుల మధ్య ఖాయం కావడంతో క్రికెట్ అభిమానులు పండగ చేసుకుంటున్నారు. చిరకాల ప్రత్యర్థికి చెమటలు పట్టే ఫామ్&zwnj;తో, భయపెట్టే బ్యాటింగ్&zwnj;తో, హడలెత్తించే బ్యాటింగ్&zwnj;తో, ఉరకలెత్తే ఉత్సాహంతో తుది పోరాటానికి భారత్ సన్నద్ధమైపోయింది. మొదటి సెమిస్&zwnj;లో ఇంగ్లాండ్&zwnj;పై నెగ్గి పాకిస్థాన్ ఫైనల్&zwnj;కు చేరుకుంది. నిన్న జరిగిన రెండో సెమీస్&zwnj;లో బంగ్లాదేశ్&zwnj;పై అలవోక విజయంతో భారత్ ఫైనల్&zwnj;లో ప్రవేశించింది. దీంతో ఈ అదివారం జరిగే భారత్ పాక్ మ్యాచ్ రసవత్తరంగా సాగుతుందనడంలో ఎలాంటి సందేహం లేదు. ఈ మ్యాచ్&zwnj;పై నెటిజన్లు ఆసక్తి కరమైన కామెంట్స్ చేస్తున్నారు. ఈ సండే బ్లాక్ బస్టర్ సండే కానుందంటూ సోషల్ మీడియాలో అభిమానులు వ్యాఖ్యానిస్తున్నారు.
ఇంగ్లాండు వేదికగా జరుగుతున్న ఛాంపియన్స్ ట్రోఫీ ఫైనల్ మ్యాచ్&zwnj;ను వీక్షించడానికి క్రికెట్ అభిమానులు ఆత్రంగా ఎదురుచూస్తున్నారు. భారత్ పాక్ కాకుండా మిగతా జట్లు ఫైనల్&zwnj;కి వచ్చి ఉంటే అంత క్రేజ్ ఉండేది కాదు. దాయాదులు ఫైనల్స్ లో తలపడుతుండడంతో ఈ మ్యాచ్ కి ఎక్కడలేని క్రేజ్ వచ్చింది. సాధారణంగా ఈ రెండు జట్ల మధ్య మ్యాచ్ అంటేనే అది రెండు దేశాల మధ్య సాగే 'యుద్ధం' అన్నట్టుగా వాతావరణం ఉద్రిక్తంగా మారిపోతుంది. పైగా ఇది ఐసీసీ నిర్వహించే ప్రతిష్ఠాత్మక ఛాంపియన్స్ ట్రోపీ కోసం పోరు కూడా. దీంతో ఈ ఆదివారానికి ఓ ప్రత్యేకత వచ్చింది.
లీగ్ దశలో భారత్ చేతిలో పాక్ ఓటమి చెందడంతో కసిగా ఆడి ఫైనల్ వరకు చేరింది. ఇక టీమిండియా అంచనాలకు అనుగుణంగా రాణించి తుది అంకంలో అడుగుపెట్టింది. ట్రోఫీ దక్కించుకోవడానికి ఇరు జట్లు సర్వశక్తులు ఒడ్డి పోరాడుతాయి. బౌలింగ్ బలంతో ఫైనల్ చేరిన పాకిస్థాన్ తుది పోరులో జూలు విదిల్చి, ఛాంపియన్ ఆటతీరుతో టీమిండియా మట్టికరిపిస్తుందనే భిన్న వాదనలు వినిపిస్తున్నాయి. టైటిల్ పోరులో భారత్ చేతిలో ఓడిపోతే పాక్ ఆటగాళ్లకు స్వదేశంలో ఎలాంటి స్వాగతం లభిస్తుందో అందరికీ తెలిసిందేనని.... ఈ నేపధ్యంలో ఆదివారం జరగనున్న మ్యాచ్ క్రికెట్ అభిమానులకు పసందైన విందు లాంటిదని భావిస్తున్నారు. దీంతో ఈ సండే బ్లాక్ బస్టర్ సండే కానుందని అభిమానులు సోషల్ మీడియాలో కామెంట్ చేస్తున్నారు.